ھۆڵی کرۆکۆس سیتی

ھۆڵی کرۆکۆس سیتی () ھۆڵێکی میوزیکییە و دەکەوێتە شاری کراسنۆگۆرسک سەر بە مۆسکۆ، ڕووسیا (باکووری ڕۆژاوای ناوەڕاستی مۆسکۆ). شوێنەکە لەلایەن بازرگان، ئاراس ئەگالارۆڤەوە لە ٢٥ی تشرینی یەکەمی ٢٠٠٩ کرایەوە، لە ٢٢ی ئازاری ٢٠٢٤ بەھۆی ھێرشێکی تیرۆریستی گەورە زیانێکی زۆری بەرکەوت، کە لانیکەم ١٣٩ کەسی تیادا کوژرا.

 دەربارە 
ھۆڵی کرۆکۆس سیتی لە ساڵی ٢٠٠٩ وەکو شوێنێکی تایبەت بە کۆنسێرت دروست کراوە کە ٦٫٢٠٠ کەس لەخۆ دەگرێت؛ یەکێکە لە گەورەترین بیناکانی ناوچەکە. ھاوکات بەشێکە لە ناوەندەکانی بازرگانی و چێشتخانە و ھەندێک شوێنی تر، کە پێی دەوترێت کرۆکۆس سیتی.

 ھێرشی تیرۆریستی 

لە ٢٢ی ئازاری ٢٠٢٤، نزیک کاتژمێر ٢٠:٠٠ (بە کاتی مۆسکۆ)، تەقەکردنێکی بەکۆمەڵی ھەڕەمەکی و چەندین تەقینەوە لە ھۆڵی کرۆکۆس سیتی ڕوویدا. دوای ئەوەی چوار چەکداری دەمامکدار دەرکەوتن و تەقەیان لە خەڵکی مەدەنی کرد، لانیکەم ١٤٠ کەس کوژران و زیاتر لە ٣٦٠ کەسیش برینداربوون. وەزارەتی دەرەوەی ڕووسیا ئەو ڕووداوەی بە ھێرشێکی تیرۆریستی ناوبرد. دەوڵەتی ئیسلامی – ویلایەتی خۆراسان (داعش) کە بنکەکەی لە باشووری ناوەڕاستی ئاسیایە، بەرپرسیارییەتی ھێرشەکەی گرتە ئەستۆ.

 سەرچاوەکان 

پۆل:ڕووسیا
پۆل:مۆسکۆ